PATVIRTINTA

Klaipėdos lopšelio-darželio ,,Svirpliukas“

direktorės Audronės Šiliauskienės

2020-02-10 įsakymu Nr.V-5

**RESPUBLIKINIO IKIMOKYKLINIO, PRIEŠMOKYKLINIO IR PRADINIO UGDYMO VAIKŲ KŪRYBIŠKUMO SKATINIMO PROJEKTO ,,DOVANA LIETUVAI“ ,**

**SKIRTO LIETUVOS NEPRIKLAUSOMYBĖS ATKŪRIMO 30-MEČIUI PAMINĖTI, NUOSTATAI**

**I. SKYRIUS**

**BENDROSIOS NUOSTATOS**

1. Ikimokyklinio, priešmokyklinio ir pradinio ugdymo vaikų kūrybiškumo skatinimo projekto „Dovana Lietuvai“ skirto Lietuvos Nepriklausomybės atkūrimo 30-mečiui paminėti (toliau – Projektas) nuostatai reglamentuoja Projekto tikslą, uždavinius, dalyvius, organizavimo ir vykdymo tvarką.

2. Projekto organizatoriai - Klaipėdos lopšelis-darželis „Svirpliukas“ (Liepų g. 43A, Klaipėda).

3. Parodos nuostatai skelbiami Klaipėdos lopšelio-darželio ,,Svirpliukas“ internetinėje svetainėje adresu: www.svirpliukas.lt

**II. SKYRIUS**

**PROJEKTO AKTUALUMAS, TIKSLAS IR UŽDAVINIAI**

4. Projekto aktualumas. Esminė kūrybiškos asmenybės savybė – originalumas. Kūrybiškumas apibūdinamas ir kaip meninis gebėjimas bei netradicinis kūrybos rezultatas. Ikimokyklinio, priešmokyklinio bei pradinio ugdymo vaikų kūrybiškumas, nepaisant jų meninių gabumų ir patirties, labiausiai atsiskleidžia per meninę veiklą. Menu siekiama padėti vaikui atsiskleisti, pajusti bendravimo ir asmeninės kūrybos džiaugsmą – laisvai išreikšti savo įspūdžius ir išgyvenimus. Kūrybiškumo ugdymo projektu siekiama, kad vaikai ugdytų(si) meninę kompetenciją. Šis projektas orientuotas į ugdytinių kūrybiškumo ir individualumo atskleidimą, savęs pažinimą, savęs išreiškimą įvairiomis meninėmis priemonėmis.

5. Tikslas – atskleisti ikimokyklinio, priešmokyklinio bei pradinio ugdymo vaikų kūrybiškumo apraiškas, lavinti individualias vaiko galias, padėti jam atsiskleisti įvairia menine saviraiška.

6. Uždaviniai:

6.1. atskleisti vaikų meninius gabumus ir kūrybiškumą, plėtoti jų gebėjimus, savitumą;

6.2. efektyvinti įstaigos bendruomenės, socialinių partnerių ir šeimos bendradarbiavimą, rengiant kūrybinių darbų parodas;

**III. SKYRIUS**

**PROJEKTO DALYVIAI**

7. Projekto dalyviai – ikimokyklinio, priešmokyklinio ir pradinio ugdymo vaikai.

**IV. SKYRIUS**

**PROJEKTO ORGANIZATORIAI**

8. Projekto iniciatoriai – Klaipėdos lopšelio-darželio „Svirpliukas“ direktoriaus pavaduotoja ugdymui Ona Šapalienė, meninio ugdymo mokytoja Birutė Ramanauskienė, visa darželio bendruomenė, priešmokyklinio ugdymo mokytojos Irena Balčiūnienė, Regina Vanagienė, ikimokyklinio ugdymo mokytojos - Lina Gudauskienė, Vilma Vasyliutė,, Danutė Šedbarienė, Danguolė Girdžiuvienė, Ganutė Valantinienė, Lionė Navakauskienė, Audronė Dievinienė, Loreta Rinkienė, Judita Girdvainienė,.

9. Projekto koordinatorė – Klaipėdos lopšelio-darželio „Svirpliukas“ direktorė Audronė Šiliauskienė.

**V. SKYRIUS**

10. Projekto trukmė: projekto pradžia – 2020 m. vasario 10 d., pabaiga –2020 m. gegužės 29 d.

11. Įstaigos, norinčios dalyvauti Projekte siunčia 1-2 (piešinukų, darbelių) fotonuotraukas elektroniniu paštu: [onasapaliene@gmail.com](mailto:onasapaliene@gmail.com) (Klaipėdos lopšelio-darželio „Svirpliukas“ direktoriaus pavaduotojai ugdymui Onai Šapalienei) arba pristato juos adresu: Liepų g. 43A, Klaipėda iki 2020 m. kovo 10 d. Kontaktai pasiteiravimui – tel. (8 46) 314756.

12. Atsiųstos nuotraukos ar atnešti piešinukai, darbeliai bus eksponuojami Klaipėdos lopšelio-darželio „Svirpliukas“ internetinėje svetainėje [www.svirpliukas.lt](http://www.svirpliukas.lt) skyriuje „Vykdomos programos ir projektai“, bei eksponuojami įstaigos stenduose.

13. Dalyviai užpildo registracijos anketą (1 priedas) ir atsiunčia ją Parodos organizatoriams el. paštu:

[svirpliukas1@gmail.com](mailto:svirpliukas1@gmail.com)

14. Dalyviai pristato iš įstaigos po 1-2 piešinukus ar darbelius, arba atsiunčia piešinukų nuotraukas, A4 formatu (eksponavimui įstaigos stenduose).

15. Visų nuotraukų, piešinukų, darbelių eksponavimas Klaipėdos lopšelyje-darželyje ,,Svirpliukas“ vyks 2020 m. kovo-gegužės mėnesiais.

**VI. SKYRIUS**

**BAIGIAMOSIOS NUOSTATOS**

17. Už dalyvių sutikimą eksponuoti nuotraukas internetinėje erdvėje atsako nuotraukų siuntėjas. Dalyviai gali kreiptis į rengėjus, jei pageidauja nuotraukas pašalinti iš internetinės erdvės.

18. Dalyviai, atsiuntę ir pristatę nuotraukas, bus apdovanoti padėkos raštais.

19. Pristatytos nuotraukos nebus gražinamos.

20. Organizatoriai pasilieka teisę koreguoti Projekto nuostatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**RESPUBLIKINIO IKIMOKYKLINIO, PRIEŠMOKYKLINIO IR PRADINIO UGDYMO VAIKŲ KŪRYBIŠKUMO SKATINIMO PROJEKTO ,,DOVANA LIETUVAI“**

**SKIRTO LIETUVOS NEPRIKLAUSOMYBĖS ATKŪRIMO 30-MEČIUI PAMINĖTI**

DALYVIO ANKETA

|  |  |
| --- | --- |
| **Dalyvio** vardas, pavardė, amžius |  |
| Vadovavusio darbui **mokytojo** vardas,  pavardė |  |
| **Mokytojo** telefono Nr., el. pašto adresas |  |
| **Įstaigos** pavadinimas |  |
| **Įstaigos** telefono Nr., el. pašto adresas |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_